VEGA præsenterer  
**NODE pakker VEGA ind i eksotiske hits**  
*NODE har med sin eminente sangskrivning taget den danske urbanscene med storm. Den 17. april sender den fremadstormende sangskriver kaskader af skarptskårne popsange afsted i Lille VEGA.*

Der er ingen tvivl om, at den danske sanger og sangskriver NODE har haft vind i sejlene de seneste tre år. Siden NODE udgav sin første single i 2016, har han opnået et hav af guld og platinplader og er blevet streamet mere end 150 millioner gange.

Sangeren og sangskriveren mestrer at præsentere de rå fortællinger i nutidige produktioner og melodier, der er opbygget af svedige beats, legende synthesizere og smukke lyriske skildringer. I NODEs produktioner er der et perfekt samspil mellem soulens dybe, flydende univers og rappens mere direkte fremtoning.

NODE udgav sit anmelderroste debutalbum *Cambiarme* i begyndelsen af 2018, hvilket cementerede, at den fremadstormende musiker er en af de mest lovende artister i på urban-scenen. Albummet modtog roser fra den danske anmelderstab. Soundvenue skrev bl.a.

*”Som en dansk Drake samler NODE trådene fra senere års trends i dansk og international pop og hiphop i en velproduceret, globaliseret pophybrid.”*

*Cambiarme* er et ærligt indblik i NODEs liv. Mange af sangene er tilbageblik på, hvad han er gået igennem de sidste mange år, refleksioner over hvad der har fået ham derhen, og hvor han er i dag.

Udover at arbejde på sin egen musik, har NODE også brugt en del tid på at skrive sange for andre bl.a. det smukke popnummer ”Du” med Burhan. Til koncerten i VEGA kan publikum forvente at se en ny side af den talentfulde sangskriver. Node fortæller:

*”Jeg har aldrig haft nogle former for filtre når jeg har udtrykket mig i min musik, nu får de også et stykke af min persona! Det glæder jeg mig til at vise alle dem der kommer til min koncert i VEGA. Det er første gang jeg åbner helt op og viser den del af mig selv”*

**Fakta om koncerten:**

NODE (DK)

Fredag d. 17. april kl. 21.00

Lille VEGA, Enghavevej 40, 1674 København V

Billetpris: 185 kr. + gebyr

Billetsalget starter i dag via vega.dk og Ticketmaster.